སློབ་གྲྭས་ད་དུང་རྒྱལ་ཁབ་ཕྱི་ནང་ལ་བོད་རིག་པའི་ཞིབ་འཇུག་སྐོར་སྐད་གྲགས་ཆེ་བའི་ཆེད་མཁས་པ་མང་པོ་གསོ་སྐྱོང་བྱས་ཡོད།དཔེར་ན་ཝང་ཡའོ་དང།ཧུའུ་ཐན།ལྷག་པ་ཕུན་ཚོགས།ཧང་ཧའོ།ཁྲེང་ཆིང་དབྱིང་ལ་སོགས་པའི་བོད་རིག་པ་བ་གྲགས་ཅན་ཚང་མ་ཀྲུང་དབྱང་མི་རིགས་སློབ་གྲྭ་ཆེན་མོའི་ནང་ནས་མཐར་ཕྱིན་པ་རེད།ཕྱི་རྒྱལ་གྱི་སྔར་ཅེ་ཁེ་སི་ལའོ་ཧྥ་ཁེའི་ཤར་ཕྱོགས་ཞིབ་འཇུག་ཁང་གི་མགོ་འཛིན་ཡའེ་སི་ཧྥུའུ་ཀའོ་མཱ་ཧྲི་དང་།སོག་པོ་མི་དམངས་སྤྱི་མཐུན་རྒྱལ་ཁབ་ཀྱི་ཚན་རིག་ཁང་ཡོན་ཧྲི་ཅིའུ་ཏེ།ཨུ་རུ་སུའི་ཡིའུ་ལི་པཱ་ཧྥེར་ནོ་ཝའེ་ཆི།འཇར་མན་གྱི་ཧྲུའུ་པའོ་ཐུ་ལ་སོགས་པའི་རྒྱལ་སྤྱི་བོད་རིག་པ་གྲགས་ཅན་ཚོ་ཡང་ཀྲུང་དབྱང་མི་རིགས་སློབ་གྲྭ་ཆེན་མོ་ནས་སློབ་གཉེར་བྱས་མྱོང་ཡོད།དེང་སང་བོད་རིག་པའི་ལས་རིགས་ཁག་ཏུ་ཡོད་པའི་མཁས་དབང་དར་གཞོན་མང་ཆེ་བ་ཀྲུང་དབྱང་མི་རིགས་སློབ་གྲྭ་ཆེན་མོ་དང་འབྲལ་ཐབས་མེད་པའི་ལས་འབྲས་ཡོད།སློབ་གྲྭས་བོད་ཁུལ་དུ་ལས་རིགས་སོ་སོའི་ནང་དུ་བྱ་བ་སྒྲུབ་བཞིན་པའི་ཕུལ་བྱུང་མི་སྣ་མང་པོ་གསོ་སྐྱོང་བྱས་ཡོད་དེ།དཔེར་ན་སྔར་བོད་རང་སྐྱོང་ལྗོངས་ཏང་ཨུའི་ཧྲུའུ་ཅི་གཞོན་པ་པ་སངས།བོད་རང་སྐྱོང་ལྗོངས་སྲིད་གྲོས་ཨུ་ཡོན་གྱི་ཀྲུའུ་ཞི་གཞོན་པ་པད་མ་རྣམ་རྒྱལ།བོད་རང་སྐྱོང་ལྗོངས་ཏང་ཨུའི་དྲུང་ཡིག་ཆེན་མོ་མགོན་པོ་བཀྲ་ཤིས།བོད་ལྗོངས་སློབ་གྲྭ་ཆེན་མོའི་སློབ་གཙོ་གཞོན་པ་ཚེ་གཡང་ལ་སོགས་པ་ཡོད།ཁོང་ཚོས་བོད་ཁུལ་དུ་གཞི་བཅས་ནས་བོད་ཁུལ་འཕེལ་རྒྱས་དང་རྒྱལ་ཁབ་གཅིག་གྱུར།མི་རིགས་མཐུན་སྒྲིལ་ཡོང་བར་ནུས་པ་ཆེན་པོ་ཐོན་ཡོད།